[{"text_idx": "#000004", "text": "Galwad am strategaeth stroc cenedlaethol i Gymru"}, {"text_idx": "#000005", "text": "MAE galwadau wedi ei gwneud am Strategaeth Stro\u0302c Genedlaethol newydd i Gymru, sy\u2019n blaenoriaethu anghenion cleifion, a sicrhau gofal yn agosach i\u2019w cartref gan ei gwneud hi\u2019n haws i oroeswyr stro\u0302c dderbyn addasiadau i\u2019r cartref. Mae ymgeisydd Plaid Cymru Dwyfor Meirionnydd ar gyfer etholiad Senedd Cymru, Mabon ap Gwynfor, wedi rhybuddio y gallai cymunedau gwledig ddioddef yn anghymesurol pe bai Llywodraeth Cymru yn gohirio ymhellach cyhoeddi strategaeth stro\u0302c newydd ar gyfer Cymru. Dywedodd Mabon ap Gwynfor: \u2018Daeth y cynllun stro\u0302c blaenorol ar gyfer Cymru, Cynllun Stro\u0302c Llywodraeth Cymru, i ben y llynedd ac nid ydynt wedi datblygu cynllun newydd. \u2018Mae angen rhoi sylw brys i hyn fel y gall darparwyr gwasanaeth gynllunio ymlaen llaw, ac fel y gall y llywodraeth gydweddu gofynion eu Cynllun Stro\u0302c Cenedlaethol a\u0302 sefydliadau a phrosiectau eraill i sicrhau gwasanaeth gofal di-dor ac integredig.\u2019 \u2018Mae gennym ni oddeutu 1,400 o oroeswyr stro\u0302c yn Nwyfor Meirionnydd, ac maent angen sicrwydd ar sut fydd pethau yn y dyfodol o ran gofal a ffisiotherapi.\u2019 \u2018Mae taer angen mwy o welyau adfer arnom, fel y gall goroeswyr gael mynediad at ofal yn agosach at adref. \u2018Mae cyfle i lenwi\u2019r bwlch hwn gyda\u2019r datblygiad arfaethedig ym Mhenrhos, a gobeithiaf y bydd y bwrdd iechyd yn edrych ar hyn fel opsiwn.\u2018Ond mae angen mwy o welyau ar Meirionnydd hefyd, sydd yn aml yn colli allan o ran darpariaeth iechyd, i ganiata\u0301u i oroeswyr adfer yn agosach at adref.\u2018Mae angen mynediad at wasanaethau adfer o ansawdd da ar oroeswyr stro\u0302c, a dylai fod gan bobl hawl i wasanaethau adfer amserol ac addasiadau i\u2019w cartref heb orfod ymladd drostyn nhw.\u2018Mae hyn yn golygu darparu cyllid priodol i\u2019n Cynghorau Sir, sydd wedi dioddef degawd o doriadau andwyol, ac ymdrech i hyfforddi a recriwtio mwy o therapyddion galwedigaethol.\u2019 \u2018Rwy\u2019n falch fod AS Plaid Cymru Dr Dai Lloyd, sy\u2019n wreiddiol o Ddinas Mawddwy, wedi bod ar flaen y gad o ran galwadau i sicrhau Cynllun Stro\u0302c Cenedlaethol newydd ar gyfer Cymru, a gobeithiaf gael y cyfle i sicrhau bod y llywodraeth yn cyflawni hyn.\u2019"}, {"text_idx": "#000006", "text": "Health Board\u2019s interim chief executive gives warning ahead of flu season"}, {"text_idx": "#000008", "text": "Welshpool Banking Hub location confirmed"}, {"text_idx": "#000009", "text": "You must be logged in to post a comment."}, {"text_idx": "#000010", "text": "Issues with school parking flare up in Bridgend"}, {"text_idx": "#000012", "text": "Swansea Council intends to retake possession of county\u2019s airport"}, {"text_idx": "#000014", "text": "Brynamman celebrates unique rugby double"}, {"text_idx": "#000015", "text": "Haverfordwest old library plans expected to be approved"}, {"text_idx": "#000016", "text": "Senior doctor warns NHS will not survive if delayed discharges continue increasing"}]